《龟兹闻莺》
唐代·吕敞

边树正参差，新莺复陆离。娇非胡俗变，啼是汉音移。

绣羽花间覆，繁声风外吹。人言曾不辨，鸟语却相知。

出谷情何寄，迁乔义取斯。今朝乡陌伴，几处坐高枝。

作者简介：生卒年不详。缑氏(今河南偃师南)人。宪宗元和初官监察御史。事迹见《元和姓纂》卷六。《全唐诗》存诗2首，其中《龟兹闻莺》一首为梁涉诗误人。